**PATEIKTŲ PASIŪLYMŲ ĮGYVENDINIMAS[[1]](#footnote-1)**

|  |  |  |  |
| --- | --- | --- | --- |
| *Pateiktos pastabos* | *Pasiūlymai atsižvelgiant į pateiktas pastabas* | *Duomenys apie pastabų ir pasiūlymų įgyvendinimą* | *Specialiųjų tyrimų tarnybos vertinimas* |
| 1. *Kritinės antikorupcinės pastabos* | | | |
| Siekdami mažinti korupcijos riziką savivaldybės (tarnybinio) būsto nuomos srityje | Reglamentuoti tarnybinių būstų nuomos tvarką ir nustatyti, kaip savivaldybės gyvenamosios patalpos priskiriamos ir nuomojamos tarnybinio būsto sąlygomis. | 2022 m. birželio 30 d. Neringos savivaldybės tarybos sprendimu Nr. T1-109 „Dėl Neringos savivaldybės būsto ir socialinio būsto nuomos tvarkos aprašo patvirtinimo“ buvo patvirtintas naujas Neringos savivaldybės būsto ir socialinio būsto nuomos tvarkos aprašas (toliau – Aprašas), kurio III skyriuje „Savivaldybės būsto nuoma“ nustatyti tarnybinio būsto nuomos sąlygos bei tarnybinio būsto suteikimo tvarka. |  |
|  | Nustatyti tarnybinio būsto nuomos kriterijus, kuriems esant asmenims gali būti suteikiamas tarnybinis būstas. | Aprašo 49-51 punktuose nustatyti tarnybinio būsto nuomos kriterijai. |  |
|  |  |  |  |
| 1. *Kitos antikorupcinės pastabos* | | | |
| Siekdami mažinti korupcijos riziką savivaldybės ir socialinio būsto kontrolės ir viešinimo srityse | Reglamentuoti savivaldybių tarybų tvarkose ar sudarytose paslaugų teikimo sutartyse aiškiai apibrėžtą ir reguliarų savivaldybės ir socialinio būsto kontrolės mechanizmą (pavyzdžiui, numatyti aiškų būstų apžiūrių skaičių per ketvirtį, numatyti aiškią protokolavimo ir esant pažeidimų – jų fiksavimo tvarką, patikrinimų metu taikyti keturių akių principą ir kitas priemones). | Aprašo IV skyriuje „Savivaldybės būsto ir socialinio būsto naudojimo kontrolė“ numatytasavivaldybės būsto ir socialinio būsto naudojimo kontrolės tvarka. |  |
|  | Pagal galimybes organizuoti daugiau savivaldybės ir socialinio būsto apžiūrų ir tai reglamentuoti (kurortinėse savivaldybėse didesnį apžiūrų skaičių numatyti vasaros sezono metu). | Artimiausiu metu planuojama papildyti Savivaldybės gyvenamųjų patalpų nuomos problemą sprendimo komisijos nuostatus, kuriuose būtų numatytas aiškesnis reglamentavimas dėl savivaldybės ir socialinio būsto apžiūrų vykdymo sezono ir ne sezono metu. |  |
|  | Paskelbti savivaldybių interneto svetainėse visą aktualią informaciją apie savivaldybės nuomojamus tarnybinius būstus. | Aktuali informacija apie nuomojamus savivaldybės būstus (t. t. tarnybinius) skelbiama čia:  <https://neringa.lt/savivaldybes-busto-fondas/662> |  |
|  | Paskelbti Neringos savivaldybės interneto svetainėje visą aktualią informaciją apie savivaldybės turto panaudos, nuomos, pirkimo–pardavimo, patikėjimo sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojimo data, sutarties kaina, teisinis pagrindas, kuriuo vadovaujantis priimtas sprendimas dėl sutarties sudarymo). | Aktuali informacija apie savivaldybės turto panaudos, nuomos, pirkimo–pardavimo, patikėjimo sutartis skelbiama čia: <https://neringa.lt/veiklos-sritys/veiklos-sritys/turtas/132> |  |
|  | Reglamentuoti savivaldybės ir socialinio būsto nuomą ir nustatyti, kad asmenų (šeimų), turinčių teisę į socialinį būstą, sąrašai pagal galimybes yra tikslinami nuolat. | Aprašo 23 punkte nustatyta, kad Asmenų ir šeimų sąrašas nustatyta tvarka tvarkomas bei tikslinamas nuolat. |  |
|  | Asmeniui (šeimai) eilės tvarka įgijus teisę išsinuomoti socialinį būstą, iki socialinio būsto nuomos sutarties sudarymo, patikrinti ar asmuo (šeima) atitinka įstatyme numatytus kriterijus. | Prieš išnuomojant socialinį būstą visada buvo ir yra tikrinama ar asmuo (šeima) atitinka Lietuvos Respublikos paramos būstui įsigyti ar išsinuomoti įstatyme nustatytus kriterijus ir ar turi teisės į socialinio būsto nuomą. |  |
| 1. *Kitos pastabos* | | | |
| Siekdami mažinti korupcijos riziką savivaldybės (tarnybinio) būsto nuomos srityje | Spręsti dėl laisvų savivaldybės būstų nuomos socialinio būsto laukiantiems asmenims (šeimoms). | Dėl statuso suteikimo laisviems savivaldybės būstams sprendžia savivaldybės taryba, atsižvelgdama į būsto laukiančių asmenų sąrašus bei specialistų poreikį, siekiant užtikrinti savivaldybės biudžetinių įstaigų veiklą bei savivaldos funkcijų įgyvendinimą. |  |
|  | Savivaldybės teisiniame reglamentavime aiškiai nustatyti, kas turi išimtinę teisę priimti sprendimus dėl tarnybinių būstų suteikimo. | Aprašo 59 punkte numatyta Savivaldybės administracijos direktoriaus teisė priimti sprendimus dėl tarnybinio būsto suteikimo |  |
|  | Tobulinti teisinį reguliavimą ir nustatyti aiškius, objektyviai pagrindžiamus kriterijus (pavyzdžiui, darbuotojas nuosavybės teise negali turėti gyvenamo nekilnojamojo turto), kuriais vadovaujantis būtų suteikiamas savivaldybės būstas. | Aprašo 51 punkte numatyta, kad tarnybinės gyvenamosios patalpos gali būti išnuomotos darbuotojams (tarnautojams), kurie (šeimos atveju – visi šeimos nariai) neturi nuosavybės teise nekilnojamojo turto Neringoje |  |
| Siekdami mažinti korupcijos riziką savivaldybių būsto turto vertinimo srityje | Dalyvauti turto apžiūrose, analizuoti ir objektyviai vertinti turto vertintojų pateiktas ataskaitas dėl turto rinkos vertės nustatymo, o nustačius neatitikimų ar kitų klaidų pasinaudoti paslaugų sutartyje nustatyta teise reikšti pretenzijas turto vertintojui ir reikalauti pašalinti trūkumus arba kreiptis į Audito, apskaitos, turto vertinimo ir nemokumo valdymo tarnybą, turto vertintojų veiklą kontroliuojančią instituciją | Savivaldybės specialistai neturi turto vertintojo kvalifikacijos, todėl turto vertintojų pateiktas ataskaitas vertina tiek, kiek leidžia turima kvalifikacija ir galimybės. |  |

\_\_\_\_\_\_\_\_\_\_\_\_

1. Informaciją apie išvadoje dėl korupcijos rizikos analizės nurodytų pasiūlymų vykdymą ar numatomą įgyvendinimą prašome pateikti STT ne vėliau kaip per 3 mėnesius nuo išvados dėl korupcijos rizikos analizės gavimo dienos. [↑](#footnote-ref-1)